IISRAELI MÄED
Tere tulemast taas ühisele palvereisile Iisraeli mägedele.
Käesolevas saatesarjas valmistame regiooni palves ette
Iisraeli põhjapoolsete hõimude ehk Efraimi naasmiseks.
Juhata meid, Jeesus, ja näita meile seda maad nii nagu Sina näed.
Seoses Efraimi naasmisega on Piiblis mitmeid tõotusi selle kohta,
et taastuvad ka Efraimi suhted.
Eelmisel korral kuulutasime tõotusi
Efraimi suhte taastumiseks vennaga.
Seekord kuulutame Piibli tõotusi selle kohta,
et taastub ka Efraimi suhe selle maaga.
Kui Jumal Efraimi siia maale tagasi toob,
ehitatakse sööti jäänud ja purunenud paigad uuesti üles.
Tänane reis viib beduiiniküla taha kirikuvaremete juurde.
Kui Jumal toob oma rahva tagasi seda maad üles ehitama,
põhineb kõik seegi Jeesuse toodud lunastusel.
Räägime teel täpsemalt, millega tegemist on.
Kui Efraim pidi siit maalt lahkuma pattude ja meeleparandamatuse tõttu,
võrdles Jumal rahvast lammastega, kellel olid olnud viletsad karjased.
Ka seoses Iisraeli naasmisega räägib Jumal rahvast kui lambaist.
"Ja ma ise kogun oma lammaste jäägi kõigist maadest,
kuhu ma olen nad ajanud, ja toon nad tagasi nende karjamaale;
nad on siis viljakad ja neid saab palju." Jr 23:3
Hesekieli raamatus tõotab Jumal:
"Nõnda nagu Jeruusalemm oma seatud pühadel on täis lambakarju,
nõnda on varemeis linnad täis inimkarju." Hs 36:38
Räägi, Mia, kus me nüüd oleme?
Sõitsime seekord peateed mööda läände.
Siit peatee alt pöörame lõuna poole.
Pedueli küla pole siit kaugel.
Kes on see Jumala karjane, kes lambad siia tagasi toob?
Heebrealaste kiri räägib, et Jeesus on suur lammaste karjane.
Johannese evangeeliumis ütleb Jeesus ka ise,
et Tema on see hea karjane.
"Tema hüüab oma lambaid nimepidi ning viib nad välja.
Kui ta on kõik omad välja ajanud, käib ta nende ees
ning lambad järgnevad talle, sest nad tunnevad tema häält." Jh 10:3-4
Johannese evangeeliumis viitab Jeesus Miika ennustusele,
kus Jumal lubab koguda Iisraeli jäänuse. Miika 2:12-13:
"Ma panen nad ühte nagu lambad tarasse,
otsekui karja oma karjamaale - inimesi on rohkesti.
Ja nende ees käib teeavaja:
nad avavad tee, läbivad värava ja lähevad sealtkaudu välja.
Nende ees käib nende kuningas ja nende eesotsas on Issand."
Räägi, Mia, kus nüüd asume?
Saabume 30 aasta eest juutide rajatud Pedueli külla.
Dir Kala kiriku varemete juurde pääseb Pedueli küla läbiva tee kaudu.
Siiani saame autoga sõita.
Siit avaneb avar vaade Iisraeli rannikualale.
Siit kõnnime mäenõlvale tänasesse palvepaika.
Kas Vana Testament räägib ka mujal sellest,
et see karjane on Jeesus?
Räägib küll.
Hesekieli raamatus annab Jumal tõotuse Messiast,
Taaveti pojast, kes sarnaselt isaga on karjane ja kuningas.
"Ja ma panen neile üheainsa karjase,
kes karjatab neid, oma sulase Taaveti.
Tema hakkab neid karjatama ja on neile karjaseks.
Ja mina, Issand, olen neile Jumalaks,
ja mu sulane Taavet on vürst nende keskel.
Mina, Issand, olen rääkinud." Hs 34:23
Kui juudid pärisid Jeesuselt, kas Ta on Messias,
vastas Ta nii:
"Ma olen seda teile juba öelnud, aga teie ei usu.
Teod, mida ma teen oma Isa nimel, needsamad tunnistavad minust,
kuid te ei usu, sest teie ei ole minu lammaste seast.
Minu lambad kuulevad minu häält
ja mina tunnen neid ja nad järgnevad mulle." Jh 10:25-27
Siin mägedel läheneb suvi.
Seda näeb viigipuude lehevõrseist ja varastest viigimarjadest.
Veidi allpool, mäejalamil asuvate varemete juurde
pääseb mööda seda rada.
Siit on Dir Kala varemed juba näha.
Siin asus kunagi üsna suur kindlus.
Läheme vasakult poolt teisele poole müüri,
kust allapoole suunduv teerada viib kirikuvaremeteni.
Need asuvad keset siinset varemeteala.
Siin kukkus, muide, äsja kägu.
Västrikke talvitub siin palju, mõnevõrra ka talitihaseid,
kuid see oli esimene kägu, keda siin kuulsime.
Nüüd jõudsime tänasesse palvepaika. Mis koht see on, Jyrki?
See on Dir Kala ja tähendab araabia keeles 'kindlustuse klooster'.
Roomlased ehitasid siia 3.-4. saj kindlustuse,
kust valvati mööduvaid peateid.
5. saj ehitati kindlustusse kristlik kirik
ja koht muudeti kloostriks.
Klooster jäi tühjaks 6. saj, kui maa vallutasid moslemid,
ja kogu paik muutus varemeiks.
Nii palju on sellest välja kaevatud umbes kümne aasta eest.
Lähinaabruses on veel kaks samast ajast pärinevat kloostrivaret.
Piirkonnas on teisigi vanade asulate varemeid
erinevatelt ajaperioodidelt.
Ka Piibel räägib mitmes kohas varemeist,
ja seoses Iisraeli taastamisega
räägib Jumal palju varemete ülesehitamisest.
Jumal rääkis prohvet Aamose kaudu
et sõelub Iisraeli kõigi rahvaste seas, kuid ei hävita Jaakobit täiesti.
Seejärel jätkab Jumal Aamose kaudu:
"Sel päeval taastan ma jälle Taaveti lagunenud koja,
müürin kinni ta praod, koristan ta varemed
ja ehitan ta üles, nagu ta oli muistseil päevil,
Vaata, päevad tulevad, ütleb Issand,
mil kündja jõuab järele lõikajale ja viinamarjasõtkuja seemne külvajale;
siis tilguvad mäed värsket veini ja kõik künkad sulavad.
Siis ma pööran oma Iisraeli rahva vangipõlve,
nad ehitavad üles hävitatud linnad ja elavad neis;
nad istutavad viinamägesid ja joovad nende veini,
nad rajavad rohuaedu ja söövad nende vilja.
Ma istutan nad nende oma maale
ja enam ei kitkuta neid ära nende maalt,
mille ma neile olen andnud,
ütleb Issand, sinu Jumal." Am 9:11, 14-15
Ka Iisraeli füüsiline ülesehitamine kuulub Jumala plaani.
Tõotusi maa ülesehitamise kohta on Piiblis nii lõunapoolsele Juudale
kui põhjapoolsele riigile Iisraelile ehk Efraimile,
sest nad mõlemad taastatakse.
Jumal tõotas Jeremija kaudu:
"Ma pööran Juuda vangipõlve ja Iisraeli vangipõlve
ja ehitan nad üles nõnda nagu muistegi." Jr 33:7
Jumal lubas nii põhjapoolse Juuda
kui lõunapoolse riigi Iisraeli tagasi oma maale asutada.
Samas peatükis jätkab Jeremija:
Mäestiku linnades, madalmaa linnades ja Lõunamaa linnades,
Benjamini maal, Jeruusalemma ümbruskonnas
ja Juuda linnades käib veel lambaid läbi lugeja käte alt, ütleb Issand.
Vaata, päevad tulevad, ütleb Issand, mil ma teen tõeks hea sõna,
mis ma olen rääkinud Iisraeli soo ja Juuda soo kohta." Jr 33:13-14
Juudal ja Efraimil on ühine seegi,
et mõlemad on enamiku oma ajaloost oma maalt pagendatud olnud.
Ometi on Juuda ja Efraimi teed väga erinevad olnud,
sellest peale, kui Iisraeli kuningriik jagunes.
Ka nende teekonna lõpp on erinev.
Juuda on teistest hõimudest alati ees olnud
ja esimesena naasis ta ka seda maad üles ehitama.
Esimene juudi põllumajandusasundus
rajati 1878. a Petah Tikvasse,
millest on saja aastaga arenenud
Tel Avivi ees nähtav 2000 elanikuga linn.
Algus polnud uusasukaile siiski kerge.
Petah Tikva kohal oli tollal malaariasoo
ja nad pidid põgenema sääskede levitatud malaaria tõttu.
Soo kuivatamine võttis viis aastat.
Seejärel on paljugi toimunud.
Kogu Vahemere rannikujoon on enam-vähem täis ehitatud.
Juuda puhul on naasmise tõotus juba enamjaolt teostunud,
kuigi nad hõimuna veel oma Messiat Jeesust ei tunne.
Kuid Sakarja prohveteeris, et Juuda tunnistab oma Messiat
ja Tema ohvrivere tähendust alles siis,
kui juudalased taas Jeruusalemmas elavad.
"Ja ma valan Taaveti soo peale ja Jeruusalemma elanike peale
kaastunde ja anumise vaimu;
siis nad vaatavad sellele, kelle nad läbi pistsid,
ja kaeblevad tema pärast, nagu kaeveldakse ainsa lapse pärast,
ja nutavad tema pärast kibedasti,
nagu nutetakse kibedasti esmasündinu pärast." Sk 12:10
Iisraeli mäed pole siiski kunagi Juuda hõimu ala olnud.
Juba pärast seda,
kui see Kuue päeva sõja järel 1967. a Iisraeli riigile jäi,
ei ühendanud Iisrael seda ametlikult oma territooriumiga.
Piirkond jäi puhveralasse, mida maailm täna hästi tunneb.
Iisraeli mägede ala on endiselt peamiselt asustamata kivimaa.
Jumal tõotas siiski, et see muutub
ja et see täitub eluga.
Iisraeli mägede ehk Samaaria ala
kuulus kunagi Joosepi hõimudele Efraimile ja Manassele
ja oli kogu põhjapoolse Iisraeli riigi peamine ala.
Piibel tõotab, et ka Efraim ehk Iisrael naaseb oma maale,
kuid selle tee erineb eelkäija Juuda omast.
Jeremija kirjutab nii:
"Vaata, ma toon nad põhjamaalt
ja kogun nad maa viimastest äärtest;
nende hulgas on ka pimedaid ja jalutuid, rasedaid ja sünnitajaid:
suure hulgana tulevad nad siia tagasi.
Nad tulevad nuttes ja ma toon neid anudes;
ma viin nad veeojade äärde tasasel teel, kus nad ei komista;
sest ma olen Iisraeli isa ja Efraim on mu esmasündinu.
Rahvad, kuulge Issanda sõna
ja kuulutage kaugetel saartel ning öelge:
'Tema, kes pillutas Iisraeli, kogub ja hoiab teda
nagu karjane oma karja!'" Jr 31:8-10
Efraimi naasmisega on seotud piiblitõotus selle kohta,
et hea karjane toob nad tagasi Iisraeli mägedele.
Hesekiel prohveteeris:
Sest nõnda ütleb Issand Jumal:
Vaata, mina ise otsin oma lambaid ja hoolitsen nende eest.
Otsekui karjane tunneb muret oma karja pärast,
siis kui ta on oma laialipillatud lammaste keskel,
nõnda tunnen mina muret oma lammaste pärast
ja päästan need kõigist paigust,
kuhu nad on pillutatud pilvisel ja pimedal päeval.
Ma viin nad välja rahvaste hulgast, kogun neid maadest
ja toon nad nende oma maale;
ja ma karjatan neid Iisraeli mägedel, veeojade ääres
ja kõigis maa asustatud paigus.
Heal karjamaal karjatan ma neid
ja Iisraeli kõrgetel mägedel on nende söödamaa;
seal lebavad nad heal söödamaal
ja käivad karjas rammusal karjamaal, Iisraeli mägedel." Hs 34:11-14
Lisaks karjatamisele on heal karjasel Jeesusel
ka koht Iisraeli ülesehitamisel.
Juba varemloetud Aamose prohveteeringus
räägitakse söötis linnade ülesehitamisest
samas kontekstis Taaveti lagunenud koja taastamisega.
Kui Taaveti trooni pärija Jeesus oma tööd alustamas oli,
luges Ta Naatsareti sünagoogis ette Jesaja prohveteeringu Tema kohta:
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda,
kuulutama vabastust vangidele
ja avama pimedate silmi,
kuulutama Issanda meelepärast aastat
ja meie Jumala kättemaksu päeva,
trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel,
ülistusrüü kustuva vaimu asemel,
et neid nimetataks 'Õigluse tammedeks',
'Issanda istanduseks', millega ta ennast ehib." Js 61:1-3
Jesaja jätkab sellega, mida nood, keda Jeesus kohtab, teevad:
"Nad ehitavad üles muistsed varemed,
taastavad esivanemate rüüstatud paigad
ja uuendavad hävitatud linnad,
mis põlvede jooksul on olnud laastatud." Js 61:4
Kui Efraim naaseb Jeesusega tagasi siia maale,
taastub ka tema suhe selle maaga.
Kui Iisrael kunagi Egiptusest naasis,
sai ta tõotatud maa üksnes Jumala tõotuse alusel.
Jumala tõotus maa kohta sisaldas siiski tingimusi
ja ka hoiatust,
et Iisrael pagendatakse, kui ta oma Jumala hülgab.
Ka Efraimi suhe maaga sõltus tema suhtest Jumalaga.
Kui Efraim ehk põhjapoolne Iisraeli riik katkestas suhte Jumalaga,
katkes ka tema suhe maaga.
Kuigi Efraim oli Iisraeli rahvas, Jaakobi järeltulija ja tõotuste pärija,
siis rahvus ei aidanud teda, ja ta kaotas oma maa.
Efraim oli ekslikult arvanud, et maa jääb talle,
ja ta eksisteerib riigina ka ilma vaimse aluseta
ehk ilma tõelise ja aupakliku suhteta Iisraeli Jumalaga.
Seepärast eeldab ka Efraimi ülesehitamine kindlat vundamenti.
Paulus kirjutas:
"Teist alust ei saa keegi rajada selle kõrvale, mis on juba olemas -
see on Jeesus Kristus." 1Kr 3:11
Efraimi suhe Iisraelimaaga sõltub Efraimi suhtest Iisraeli Jumalaga.
Ja see suhe võib rajaneda vaid Jeesuse vere toodud lepitusel.
Pagendatud Efraimi naasmisega on seotud seegi,
et tema suhe Jumalaga muutub selliseks nagu see on mõeldud.
Teisisõnu, ta saab Jeesuse kaudu Jumala lapseks.
Siis kinnistub ka Efraimi identiteet eelkõige Jumalasse
ja hüljatud rahva rahvuslik identiteet asendub Jumala lapse identiteediga.
Hoosea prohveteeris Efraimi tuleviku kohta:
"Ja selle asemel et neile öelda: 'Teie ei ole minu rahvas',
öeldakse neile: 'Elava Jumala lapsed.' Ho 2:1
Efraimi suhte taastumine maaga algab sellest,
et Jumal saab Efraimile tähtsamaks kui see maa.
Efraim ei naase siia enda ega maa jaoks,
vaid kuningana saabuva Jeesuse jaoks.
Jumal räägib Efraimi tulevikust:
"Ja mina külvan ta enesele sellel maal,
halastan Lo-Ruhama peale ja ütlen Lo-Ammile:
'Sina oled minu rahvas!' ja tema ütleb: 'Minu Jumal!'" Ho 2:25
Enne kui hakkame kuulutama tõotusi Efraimi suhte paranemisest maaga,
kontrollime, et meie endi suhe selle maaga korras oleks.
Oleme palvereisidel palju rääkinud ja palvetanud
Efraimi naasmisega seotud asjadest.
Nüüd on hea peatuda ja kontrollida,
et meie armastus Efraimi või selle maa vastu
pole Jeesusest möödunud.
Palvetame koos.
Kallis Isa, valgusta mu südant ja näita,
milline on minu südame olukord.
Jeesus andesta, kui mu elus on olnud midagi tähtsamat
kui armastussuhe Sinuga.
Aitäh, Issand, Iisraeli maa ja rahva eest, kuid aita,
et armastus Sinu maa ja rahva vastu jääks mu elus õigele kohale.
Jeesuse nimel. Aamen.
Jeesuse veri on ainus vundament,
mis vastu peab ja millele ehitada võib.
Võta vastu Jeesuse tõotus sulle.
"Mina olen uks.
Kes iganes läheb sisse minu kaudu, see pääseb
ning käib sisse ja välja ning leiab karjamaad.
Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti." Jh 10:9-10
Jeesus jätkab äsjaloetud kirjakohas sõnadega:
"Mina olen hea karjane." Jh 10:11
Kuulutame nüüd Efraimile Jumala tõotust
et see Hea Karjane toob Efraimi tagasi
siia Iisraeli mägedele.
"Ma viin nad välja rahvaste hulgast,
kogun neid maadest ja toon nad nende oma maale;
ja ma karjatan neid Iisraeli mägedel, veeojade ääres
ja kõigis maa asustatud paigus.
Heal karjamaal karjatan ma neid
ja Iisraeli kõrgetel mägedel on nende söödamaa;
seal lebavad nad heal söödamaal
ja käivad karjas rammusal karjamaal, Iisraeli mägedel.
Mina ise hoian oma lambaid ja mina viin nad hingama,
ütleb Issand Jumal." Hs 34:13-15
Selle kõige taga on Jumala igavene armastus Efraimi vastu.
Kuulutame koos Efraimile Jumala tõotusi.
"Ma olen sind armastanud igavese armastusega,
seepärast jääb mu osadus sinuga.
Mina ehitan sind jälle,
et sa oleksid üles ehitatud, Iisraeli neitsi.
Sa ehid ennast jälle trummidega ja lähed rõõmsatega tantsima.
Sa istutad jälle viinapuuaedu Samaaria mägedele;
need, kes istutavad, saavad ka kasutada." Jr 31:3-5
Rahva naasmine ja vaimne ärkamine paneb maa õitsema.
Kuulutame koos Hesekieliga sellekohast Jumala tõotust:
"Nõnda ütleb Issand Jumal:
Sel päeval, kui ma teid puhastan kõigist teie süütegudest,
asustan ma linnad uuesti ja varemed ehitatakse üles.
Maa, mis oli laastatud, haritakse,
et see ei jääks laastatuks iga möödakäija silma ees.
Siis öeldakse:
'Laastatud maast on saanud otsekui Eedeni aed.
Ja varemeis olnud, purustatud ja mahakistud linnad
on kindlustatud ja asustatud.
Ja paganad, kes teil ümberkaudu alles jäävad,
saavad tunda, et mina, Issand,
ehitan üles mahakistu ja istutan uuesti laastatu.
Mina, Issand, olen rääkinud, ja ma teen seda.'" Hs 36:33-36
Kui Jumal oma rahva siia maale tagasi toob,
täitub maa eluga, mille Jumal on siia määranud.
Kuulutame koos seda, mida Jumal lubab siin teha.
"Aga teie, Iisraeli mäed,
ajate oma oksi ja kannate oma vilja mu Iisraeli rahvale,
sest nad on varsti tulemas.
Sest vaata, ma tulen teie juurde ja pöördun teie poole,
ja teid haritakse ning külvatakse.
Ja ma saadan teie peale palju inimesi, kogu Iisraeli soo;
ja linnad asustatakse ning varemed ehitatakse üles.
Ma saadan teie peale palju inimesi ja loomi,
neid saab palju ja nad on viljakad;
ja ma panen teid elama nagu teie muistseil päevil
ja teen teile rohkem head kui teie algusaegadel.
Ja te saate tunda, et mina olen Issand." Hs 36:8-11
Aitäh, Jeesus, et Sinu lepitusveri
ja Sinu kaudu teostuvad Jumala tõotused on vundament,
mille toel Jumala plaan ka Efraimi suhtes lõpuks teostub.
Aitäh, Jeesus, et Sina oled nurgakivi, millele kõik toetub.
See oli meie seitsmes ja viimane palvereis,
kui kuulutasime Piibli tõotusi selle maa ja Efraimi naasmise kohta.
Järgmisel korral hakkame tänama Jumalat selle eest,
mida Ta siin teeb.
Valmistame järgmist reisi juba palves ette.
Võid osaleda palvereisidel ka neid rahaliselt toetades.
Võid toetada TV7 Eesti kanalit helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri